અમદાવાદના મણિનગર સહજાનંદ એપાર્ટમેન્ટમાં રહેતા 10 વર્ષીય રૂદ્ર નામના બાળકના ગુમ થવાના કેસમાં એક ચોંકાવનારો વળાંક આવ્યો છે. શુક્રવારે સાંજે ક્રાઇમબ્રાંચના અધિકારીઓએ બે સગીર આરોપી સહિત ત્રણ આરોપીની ધરપકડ કરી પ્રાથમિક પુછપરછ કરતા જાણવા મળ્યું હતું કે આરોપીઓએ બે દિવસ પહેલા અપહરણ કર્યાના મિનિટોમાં જ તેની હત્યા કરીને લાશને કરાઇ ટોલનાકા પાસે આવેલા સાબરમતી નદીમાં ફેંકી દીધી હતી. રૂપિયા 20 લાખની ખંડણી ઉધરાવવા માટે અપહરણ કરવાનો પ્લાન ઘડ્યો હતો. પણ રૂદ્ર તેમના તાબે ન થતા ગળા પર છરીના ઘા ઝીંકીને મોતને ઘાટ ઉતારી દીધો હતો. ક્રાઇમ બ્રાંચના જોઇન્ટ કમિશનર ઓફ પોલીસ જે કે ભટ્ટે જણાવ્યું કે રૂદ્રના અપહરણ અને મર્ડર કેસમાં સગીર આરોપીઓની સંડોવણી બહાર આવી છે. જે ખુબ ગંભીર બાબત છે. જેથી આ કેસની તપાસ અમે રાયન ઇન્ટરનેશનલ સ્કુલના વિધાર્થી પ્રધુમન મર્ડર કેસમાં જેમ સગીર આરોપીઓને પુખ્ત આરોપી તરીકે કરવામાં આવશે. આ માટે કોર્ટમાં ખાસ અરજી પણ કરવામાં આવનાર છે.